钦定古今图书集成/明伦汇编/氏族典/第281卷 > 《廖用贤尚友录》 > 汪仪凤
## 钦定古今图书集成/明伦汇编/氏族典/第281卷 > 《廖用贤尚友录》 > 汪仪凤

按《万姓统谱》：“仪凤，字祥甫，歙山泉人。六岁能文，连中
浙漕，凡五试礼部不利。贾似道尝以《诗经》纳交。后自
江上还朝，奏授迪功郎，隆兴府司户参军。度宗登极，
办公事，寻以功差充淮东制置大使同干办公事。岁
甲戌，诣部班引，庙堂议以史馆处之，谢不顾，遂以通
直郎致仕。性嗜学，手不释卷，居乡好施与，病不服药”，
将终，沐浴衣冠，端坐而卒，年八十四。晚筑山泉亭，因
以自号。人称“山泉先生。”所著有《山泉类槁》四十二卷，
《程文》六卷。